open-index/open-wikipedia-markdown huggingface dataset:
சைவ பரிபாஷை

**சைவ பரிபாஷை** என்னும் நூல் 16 நூற்றாண்டில் வாழ்ந்த சிவாக்கிர யோகிகள் என்பவரால் எழுதப்பட்டது. சிவஞான போதம் என்னும் நூலுக்கு விளக்கமாக உரைநடையில் ஆகம அடிப்படையில் எழுதப்பட்ட நூல்.  பரிச்சேதம், பதிலக்ஷணம், பசுலக்ஷணம், பாசலக்ஷணம், முத்தி இலக்கணம் என்று ஐந்து பிரிவுகளாக இந்த நூல் அமைந்துள்ளது. வடமொழிச் சாத்திரங்களை அதிக அளவில் மேற்கோளாக எடுத்துக் காட்டுகிறது. 
## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம், பதிப்பு 2005

பகுப்பு:16 ஆம் நூற்றாண்டுத் தமிழ் நூல்கள்
பகுப்பு:சைவ சமய நூல்கள்
பிரம்ம புராணம்

**பிரம்ம புராணம்** (தேவநாகரி:ब्रह्म पुराण, பிரம்ம புராணா), அல்லது **ப்ரஹ்ம புராணம்**, என்பது மகா புராணங்களில் முதலில் தோன்றியதாகும். எனவே இதனை *ஆதிபுராணம்* என்றும் கூறுகின்றனர். இது பத்தாயிரம் (10,000)  சுலோகங்களை உள்ளடக்கிய ராஜசிக புராண வகையைச் சார்ந்ததாகும்.

## மேற்கோள்கள்


## வெளி இணைப்புகள்
http://temple.dinamalar.com/news_detail.php?id=10855 பிரம்ம புராணம் பகுதி-1
http://temple.dinamalar.com/news_detail.php?id=10856 பிரம்ம புராணம் பகுதி-2

பகுப்பு:பதினெண் புராணங்கள்
சேட்டை (திரைப்படம்)

**சேட்டை** 2013 ஆம் ஆண்டு வெளியான தமிழ்த் திரைப்படம், இது டெல்லி பெல்லி என்னும் இந்தித் திரைப்படத்தினைத் தழுவி தமிழில் எடுக்கப்பட்டது. இப்படத்தில் - ஆர்யா, அஞ்சலி, சந்தானம், பிரேம்ஜி, ஹன்சிகா மோத்வானி ஆகியோர் நடித்துள்ளனர். இத்திரைப்படம் தெலுங்கில் நாட்டி பாய்சு என்ற பெயரில் வெளியாகவுள்ளது.

## நடிப்பு
* ஆர்யா - J.K
* அஞ்சலி - சக்தி 
* ஹன்சிகா - மது
* சந்தானம் - நாகராஜ்
* பிரேம்ஜி- சீனு

பகுப்பு:இந்தியத் தமிழ்த் திரைப்படங்கள்
பகுப்பு:2013 தமிழ்த் திரைப்படங்கள்
பகுப்பு:சந்தானம் நடித்த திரைப்படங்கள்
வினோ நோகராதலிங்கம்

**சுப்பிரமணியம் நோகராதலிங்கம்**, அல்லது பொதுவாக **வினோ நோகராதலிங்கம்** (பிறப்பு: சூன் 7, 1963) என்பவர் இலங்கைத் தமிழ் அரசியல்வாதியும், நாடாளுமன்ற உறுப்பினரும் ஆவார். இவர் முல்லைத்தீவு, புதுக்குடியிருப்பைப் பிறப்பிடமாகக் கொண்டவர்.

## அரசியலில்
டெலோ என்ற தமிழீழ விடுதலை இயக்கத்தைச் சேர்ந்த வினோ நோகராதலிங்கம் அக்டோபர் 2000 நாடாளுமன்றத் தேர்தலில் தமிழ்த் தேசியக் கூட்டமைப்பின் பட்டியலில் வன்னி மாவட்டத்தில் போட்டியிட்டு நாடாளுமன்றம் சென்றார். 2001 அக்டோபர் 20 இல் அகில இலங்கைத் தமிழ்க் காங்கிரஸ், ஈழமக்கள் புரட்சிகர விடுதலை முன்னணி, டெலோ, தமிழர் விடுதலைக் கூட்டணி ஆகிய கட்சிகள் இணைந்து தமிழ்த் தேசியக் கூட்டமைப்பு (ததேகூ) என்ற அரசியல் கூட்டை ஆரம்பித்தன. டிசம்பர் 2001 தேர்தலில் இவர் டெலோ சார்பில் ததேகூ வேட்பாளராக போட்டியிட்டுத் தேர்வாகவில்லை.

ஏப்ரல் 2004 தேர்தலில் மீண்டும் போட்டியிட்டுத் தெரிவு செய்யப்பட்டார். பின்னர் ஏப்ரல் 2010 தேர்தலிலும் தமிழ்த் தேசியக் கூட்டமைப்பின் வேட்பாளராகப் போட்டியிட்டு வெற்றி பெற்றார். 2015 நாடாளுமன்றத் தேர்தலில் மீண்டும் போட்டியிட்டு ததேகூ உறுப்பினர்களிடையே ஆறாவதாகத் தெரிவாகி, நாடாளுமன்ற வாய்ப்பை இழந்தார்.

நோகராதலிங்கம் 2020 நாடாளுமன்றத் தேர்தலில் வன்னி மாவட்டத்தில் மீண்டும் ததேகூ வேட்பாளராகப் போட்டியிட்டு நாடாளுமன்றத்திற்கு மீண்டும் தேர்ந்தெடுக்கப்பட்டார்.

## தேர்தல் வரலாறு

## மேற்கோள்கள்

பகுப்பு:1963 பிறப்புகள்
பகுப்பு:வாழும் மக்கள்
பகுப்பு:இலங்கையின் 11வது நாடாளுமன்ற உறுப்பினர்கள்
பகுப்பு:இலங்கையின் 13வது நாடாளுமன்ற உறுப்பினர்கள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:இலங்கையின் 16வது நாடாளுமன்ற உறுப்பினர்கள்
பகுப்பு:முல்லைத்தீவு மாவட்ட நபர்கள்
பகுப்பு:வவுனியா மாவட்ட நபர்கள்
பகுப்பு:இலங்கை இந்துக்கள்
பகுப்பு:இலங்கைத் தமிழ் அரசியல்வாதிகள்
பகுப்பு:ஈழ விடுதலைப் போராளிகள்
பகுப்பு:தமிழீழ விடுதலை இயக்க உறுப்பினர்கள்
பகுப்பு:தமிழ்த் தேசியக் கூட்டமைப்பு அரசியல்வாதிகள்
பகுப்பு:இலங்கையின் வட மாகாண நபர்கள்
சங்க நிதி (இறைவி)

ஒன்பது வகையான நிதிகளுள் (நவ நிதிகள்) சங்க நிதிக்குரிய தெய்வமாக **சங்க நிதி** உள்ளார். இவரை சங்க லட்சுமி எனவும் அழைக்கின்றனர். சங்க நிதி தன்னுடைய கைகளில் செல்வச் செழிப்பினைக் குறிக்கும் அடையாளமான வலம்புரிச் சங்கினை வைத்துள்ளார்.

இந்து சமய கோயில்களின் வாயில்கள் சிலவற்றில் ஒருபுறம் சங்கநிதி புடைப்புச் சிற்பமாக வடிக்கப்பட்டுள்ளது. மறுபுறம் பதுமநிதி புடைப்புச் சிற்பம் உள்ளது. 

இவரை குபேரனின் மனைவியாக புராணங்கள் குறிப்பிடுகின்றன.
alt=sanga nthi|thumb|சங்க நிதி
சங்க நிதி, பதும நிதி என இரு தெய்வ மகளிரிடமும் குபேரன் தன் செல்வங்களைக் கொடுத்து வைத்துள்ளதாக நம்பப்படுகிறது.

சங்கம், பதுமம், மகாபதுமம், மகரம், கச்சபம், முகுந்தம், குந்தம், நீலம், வரம் ஆகியன ஒன்பது நிதிகளாகும். இவற்றை குபேர சம்பத்துகள் என அழைக்கின்றனர். இந்த ஒன்பது நிதிகளில் சங்கநிதி மற்றும் பதும நிதி இரண்டிற்கு மட்டுமே உருவங்கள் உள்ளன. 

சங்கநிதி, பதுமநிதி என இருநிதிகளும் எப்போதுமே ஒருசேர இருக்கின்றனர். 

## மந்திரம்
ஓம் ஸ்ரீம் க்லீம் சங்கநிதயே நம: சூர்ய வாசாய மாணிக்க ரத்னப்ரியாய கமல புஷ்ப வாசாய சங்கரூபே நிதிதேவாயநம: ஆவாகயாமி.

## நவநிதிசேவை
:ஓம் மகேஸ்வரன் நேசனும்
:நாரணன் பத்தினியும், மகதைஸ்வர்யம் தந்து நிற்க
:மகாதேவன் திருவருளால் மங்களமும் வந்துதிக்க
:குருவருளும் முன் நின்று குலம் வாழக் காக்க
:மருவான தரித்திரங்கள் மறைந்து ஓடிட
:ஒரு காலும் பிரியாத நவநிதிகள் முன்நிற்க
:சங்கநிதி பதுமநிதி சாட்சிபோன்று நிற்க
:சங்காக்யம் மகாபத்மம் மகராக்யம் மகிழ
:சுகச்சபமும் முகுந்த குந்தளமும் சிரிக்க
:நீலவனும் நெருங்கி நேசமுடன் காக்க
:நிதியருளால் எல்லாமும் ஏற்றமாய்ச் சேர
:விதிதனையே மாற்றி அருள் நிதியும் குவிய
:அகிலமதில் மானுடமும் அழகுடனே வாழ்க!

## ஆதாரங்கள்


## வெளி இணைப்புகள்

*  ஸ்ரீ பைரவர் 108 போற்றி]
* காலபைரவாஷ்டமி 

## இவற்றையும் பார்க்கவும்
* குபேரன்
* குபேரன் (பௌத்தம்)
* பதும நிதி (இறைவி)

பகுப்பு:இந்து பெண் தெய்வங்கள்
பதும நிதி (இறைவி)

## சங்க நிதி
ஒன்பது வகையான நிதிகளுள் (நவ நிதிகள்) பதும நிதிக்குறிய தெய்வமாக **பதும நிதி** உள்ளார். இவரை குபேரனின் மனைவியாக புராணங்கள் குறிப்பிடுகின்றன. சங்க நிதி தன்னுடைய கைகளில் கல்வி செல்வத்தினை குறிக்கும் அடையாளமான தாமரையை வைத்துள்ளார்.

சங்க நிதி, பதும நிதி என இரு தெய்வ மகளீரிடமும் குபேரன் தன் செல்வங்களை கொடுத்து வைத்துள்ளாதாக நம்பப்படுகிறது.

## ஆதாரங்கள்


## வெளி இணைப்புகள்

*  ஸ்ரீ பைரவர் 108 போற்றி]
* காலபைரவாஷ்டமி 

## இவற்றையும் பார்க்கவும்
* குபேரன்
* குபேரன் (பௌத்தம்)
* சங்க நிதி (இறைவி)

பகுப்பு:இந்து பெண் தெய்வங்கள்
மல்லாண்டார்

**மல்லாண்டார்** எனப்படுவது தமிழ்நாட்டில் பள்ளர், வன்னியர் ஆகிய சாதி மக்களால் பல்வேறு ஊர்களில் வழிபடப்படும் குலதெய்வம் ஆகும். கொங்கு நாடு முழுவதிலும் அதாவது கோவை , ஈரோடு , கரூர் , திருச்சி மாவட்டம் முழுவதிலும் இவ்வழிபாடு காணப்படுகின்றது . இதில் கோயம்புத்தூர், ஈரோடு மாவட்டங்களில் வேளாண் களத்து மேட்டில் **“ஓர் உருண்டை”** க் கல்லை மல்லாண்டை அல்லது மல்லாண்டவர் என்று வைத்து வழிபட்டு வருகின்றனர்.

திருச்சி மாவட்டம் தொட்டியம் தாலுகா நாகையநல்லூரில் வாழும் பள்ளர்கள், மல்லாண்டார் சாமியை தங்களது குலதெய்வமாக வழிபட்டு வருகிறார்கள். சேலம் மாவட்டம், ஆட்டையாம்பட்டி அருகில் உள்ள நைனாம்பட்டி என்ற ஊரில் ஒரு மல்லாண்டார் கோயில் உள்ளது. இக்கோயில் தெய்வத்தை வன்னியர் சாதியின் ஒரு பிரிவினர் குலதெய்வமாக வழிபடுகின்றனர். இக்குலதெய்வத்தை வழிபடும் பங்காளிகள் இத்தெய்வத்திற்கு ஐந்தாண்டுகளுக்கு ஒருமுறை தெவம் என்ற திருவிழாவை நடத்தி ஆட்டுக் கிடாய்களையும், சேவல்களையும் பலியிட்டு வழிபடுவது வழக்கம். இவர்கள் மூன்றாண்டுகளுக்கு ஒருமுறை முப்பூசை என்ற திருவிழாவையும், மூன்றாண்டுகளுக்கு ஒருமுறை மாப்பூசை என்ற திருவிழாவையும் நடத்தி வழிபட்டு வருகிறார்கள். இதில் முப்பூசை என்பது  பலியிட்டு வழிபடுவது ஆகும். மாப்பூசை என்பது சைவ வழிபாடாகும்.  

வேளாண் தொழிலைத் கொண்டு வாழும் மக்களின் **“வேளாண் வளவழிபாடாக"** இவ்வழிபாடு, மழை கொடுக்கும் மழைக் கடவுளாகக் கருதப்பட்ட மல்லாண்டவர் பின்னாளில், மாரியம்மன் திரௌபதியம்மன் வழிபாட்டோடு இணைத்து வழிபடப்படும் முறைகளை இவ்வழிபாட்டில் அறிய முடிகின்றது. 
 
சில இடங்களில் விளைநிலத்தின் ஒரு பகுதியில் மரத்தடியில் நடப்பட்ட கல்லைக் காட்டு மல்லாண்டார் என்ற பெயரில் விளைநிலங்களின் காவல் தெய்வமாகவும் இத்தெய்வத்தை வணங்குகின்றனர். 

## மேற்கோள்கள்

பகுப்பு:தமிழர் நாட்டுப்புறத் தெய்வங்கள்

பகுப்பு:குலதெய்வக் கோயில்கள்
யோங்பியோன் அணுக்கரு அறிவியல் ஆராய்ச்சி மையம்

**யோங்பியோன் அணுக்கரு அறிவியல் ஆராய்ச்சி மையம்** (, ) வடகொரியாவின் முதன்மை அணுவியல் வசதி ஆகும். இங்கு நாட்டின் முதல்  அணுக்கரு உலைஅமைக்கப்பட்டுள்ளது. இது வட கொரியாவின் வடக்கு பியோங்கன் மாநிலத்தில் ந்யோங்பியோங் கௌன்ட்டியில்  பியொங்யாங்கிலிருந்து வடக்கில் ஏறத்தாழ 90&nbsp;கிமீ தொலைவில் அமைந்துள்ளது. இந்த மையம் 2006 மற்றும் 2009 ஆம் ஆண்டுகளில் வடகொரியா நடத்திய அணுகுண்டு சோதனைகளில் போது பிளவுறு எரிபொருளை தயாரித்தளித்தது. 2009ஆம் ஆண்டு முதல் மென்னீர் அணு உலை அணுமின் நிலையத்தை உள்ளூர் தொழினுட்பத்தைக் கொண்டு வடிவமைத்து வருகிறது.

பெப்ரவரி 2012 இல் ஐக்கிய அமெரிக்காவுடனான பயனுறுப் பேச்சு வார்த்தைகளின் போது தாங்கள் இனி அணுகுண்டு சோதனைகள் நடத்தப்போவதில்லை என்றும் யோங்பியோனில் இனி யுரேனியச் செறிவாக்கத்தை நிறுத்திக் கொள்வதாகவும் வடகொரியா அறிவித்தது. மேலும், ஐஏஈஏ கண்கானிப்பாளர்களை யோங்பியோனில் நடைபெறும் செயல்களை கண்காணிக்கவும் அனுமதித்தது. இதனைத் தொடர்ந்து அமெரிக்காவும் தான் வடகொரியாவை எதிரியாகக் கருதாது இருவருக்குமிடையேயான நல்லுறவை வளர்த்துக்கொள்ள விரும்புவதாகவும் அறிவித்தது. ஆனால் லீப் டே உரையாடல்கள் தோல்வியடைந்ததை அடுத்து யுரேனியச் செறிவாக்கம் தொடர்ந்துள்ளதாக தெரிகிறது.

மார்ச்சு 2013 இல், வட கொரியா மீண்டும் தாங்கள் யோங்பியோனில் உள்ள முதன்மை வசதிகளை இயக்கப்போவதாக அறிவித்துள்ளது. வடகொரியா தென்கொரியாவுடன் "போர்நிலைப் பிரகடனம்" அறிவித்த சிலநாட்களிலேயே இந்த அறிவிப்பு வெளியாகி உள்ளது.

## மேற்சான்றுகள்

## வெளி இணைப்புகள்
*Facilities in the Democratic People´s Republic of Korea Under Agency Safeguards  – International Atomic Energy Agency, 31 December 2003
*North Korea: No bygones at Yongbyon  – Robert Alvarez, Bulletin of the Atomic Scientists,  July 2003
*Background information and satellite images of Yongbyon – GlobalSecurity.org
*DPRK will re-open Nuclear Facilities to Produce Electricity  – Sin Yong Song, Vice Minister of Power and Coal Industries, 27 January 2003
*Visit to the Yongbyon Nuclear Scientific Research Center in North Korea – Siegfried S. Hecker, 21 January 2004
*Technical summary of DPRK nuclear program  – Siegfried S. Hecker, 8 November 2005
*Report of Visit to the Democratic People’s Republic of North Korea to Senate Foreign Relations Committee – Siegfried S. Hecker, 17 March 2008
*North Korean Plutonium Production , David Albright, ISIS – Science & Global Security, 1994, Volume 5, pp.&nbsp;63–87
*North Korea’s Corroding Fuel , David Albright, ISIS – Science & Global Security, 1994, Volume 5, pp.&nbsp;89–97
*Implications of the U.S./North Korean Agreement on Nuclear Issues , GAO, JOctober 1996 (GAO/RCED/NSIAD-97-8)
*Implementation of the U.S./North Korean Agreed Framework on Nuclear Issues , GAO, June 1997 (GAO/RCED/NSIAD-97-165)
*Dismantlement and Radioactive Waste Management of DPRK Nuclear Facilities , Whang Jooho and George T. Baldwin, Sandia National Laboratories, April 2005 (SAND 2005-1981P)

பகுப்பு:வட கொரியா
பகுப்பு:அணுவாற்றல் ஆராய்ச்சி மையங்கள்
பத்ம புராணம்

**பத்ம புராணம்** (தேவநாகரி:पद्म पुराण, பத்ம புராணா) என்பது வியாசர் எழுதிய பதினெண் புராணங்களில் இரண்டாவது புராணமாகும். இது 55,000 ஸ்லோகங்களை உள்ளடக்கியது. இந்த புராணம் சாத்துவிக புராண வகையை சார்ந்ததாகும். பிரம்ம தேவனின் பத்ம கல்பத்தில் எழுதப்பட்டதால் இது *பத்ம புராணம்* என்று அழைக்கப்படுகிறது.

## மேற்கோள்கள்


பகுப்பு:பதினெண் புராணங்கள்

## தொடர்புடையவை
* வியாசர்
* புராணங்கள்
* இந்து சமயம்
விஷ்ணு புராணம்

**விஷ்ணு புராணம்** (தேவநாகரி:, விஷ்ணு புராணா) என்பது பதினெண் புராணங்களில் மூன்றாவது  புராணமாகும். இது இருபத்து மூன்றாயிரம் (23,000) ஸ்லோகங்களை உள்ளடக்கியது. மைத்ரேய முனிவரின் கேள்விகளுக்கு பராசர மகரிஷி கூறியவை விஷ்ணு புராணமாக தொகுக்கப்பட்டுள்ளது. இப்புராணத்தில், விஷ்ணு புராண வாரலாறு, பிரபஞ்சத்தின் படைப்பு, காலப் பிரமாணம், வர்ணாசிரமங்கள், பல விதமான உலகங்களின் படைப்புகள் போன்றவற்றை பற்றி கூறுகிறது. உலகம் திருமால் என்கிற விஷ்ணுவினால் உருவாக்கப்பட்டது, அவரின் சொரூபமாகவே காட்சியளிக்கிறது, அவரின் எண்ணப்படியே இயங்குகிறது என்பதை விஷ்ணு புராணம் விளக்குகிறது.

பிரபஞ்சத்தின் தோற்றம், வராக அவதாரம், தேவ மனித படைப்புகள், வருணாசிரமம் போன்ற பலவற்றை விஷ்ணு புராணம் விளக்குகிறது.

## மேற்கோள்கள்

பகுப்பு:பதினெண் புராணங்கள்

## தொடர்புடையவை
* வியாசர்
* புராணங்கள்
* இந்து சமயம்
நளகூபன்

**நளகூபன்** குபேரனின் மைந்தன் ஆவார். இவருக்கு மணிக்ரீவன் என்ற சகோதரனும் உண்டு. நாரத முனிவரின் சாபத்தினால் கோகுலத்தில் மருதமரமாக இவர்கள் நின்றார்கள். கிருஷ்ண அவதாரத்தில் விஷ்ணு இவர்களுக்கு மோட்சம் வழங்கியதாக பெரியாழ்வார் குறிப்பிடுகிறார்.

## புராணக் கதை
நளகூபன், மணிக்ரீவன் இருவம் குபேரனின் பிள்ளைகள் என்பதால் தங்களது பெருஞ்செல்வதினை நினைத்து ஆணவம் கொண்டிருந்தார்கள். அவர்கள் இருவரும் கந்தர்வப்பெண்களுடன் ஒரு தடாகத்தில் நீர் விளையாட்டு விளையாடச் சென்றனர். அப்போது தற்செயலாக நாரத முனிவர் அவ்விடத்தைக் கடக்க நேரிட்டது. அவரைக் கண்டதும் கந்தர்வ பெண்கள் தங்கள் ஆடைகளை அணிந்து கொண்டனர்.

ஆனால் நளகூபனும் மணிக்கரீவனும் ஆடையின்றி தடாகத்திலேயே இருந்தார்கள். இதைக் கண்டு கோபமுற்ற நாரதர் மரம் போல் நிற்கும் நீங்கள் இருவரும் பூவுலகில் இரு மருத மரங்களாக மாற சாபமிட்டார். அதன் பின் இருவரும் விமோசனம் வேண்டினர். அதற்கு நாரதர் திருமாலின் கிருஷ்ண அவதாரத்தில் மோட்சம் கிடைக்குமென அருள் செய்தார். 

அதுபோலவே கிருஷ்ண அவதாரத்தில் குறும்பு செய்த கிருஷ்ணனை அவரது அன்னை யசோதை உரலில் கட்டிப்போட்டார். கிருஷ்ணன் அந்த உரலை இழுத்துச் சென்ற இரட்டை மரங்களாக நின்றிருந்த நளகூபன் மணிக்கீவனுக்கு மோட்சம் தந்தார்.

## ஆதாரங்கள்


## வெளி இணைப்புகள்

## இவற்றையும் பார்க்கவும்
* குபேரன்
* குபேரன் (பௌத்தம்)

பகுப்பு:இந்துக் கடவுள்கள்
குள்ளத்தாரா

**குள்ளத்தாரா** (**Cotton Pygmy Goose** or **Cotton Teal**, *Nettapus coromandelianus*) என்பது சிறிய உடல் அமைப்பு கொண்ட 'மரத்தில்-அமரும்' வாத்து இனமாகும்.

## உருவமைப்பு
மிகவும் சிறியதாக இருக்கும் இவ்வகை வாத்துக்கள் தான் உலகிலேயே மிகச்சிறிய நீர்பறவைகள் எனலாம். இவை 26 செ.மீ. நீளமும் மற்றும் 160 கிராம்கள் உள்ளன. இவற்றின் உடலில் பெரும்பாண்மையாக வெண்மையே இருக்கும். அலகு குட்டையாகவும், கூஸ் (goose) பறவைபோல் ஆரம்பத்தில் அகலமாகவும் இருக்கும். கோள வடிவ தலையும் குட்டையான கால்களும் உள்ளன.

### ஆண் குள்ளத்தாரா
இனவிருத்திக்கால ஆண்கள் பளபளக்கும் கரும்பச்சை தலைப்பாகையுடனும், வெள்ளை முகம், கழுத்து மற்றும் உடலின் அடிப்பகுதிகளும் உள்ளன. இதுபோல் கருப்பு கழுத்துப்பட்டையும், வெண்மையான இறக்கை பட்டையும் உள்ளது. பறக்கும் வேளைகளில் இறகுகள் பச்சையும், வெள்ளை பட்டையும் தெரியும்.

### பெண் குள்ளத்தாரா
பெண்கள் நிறம் குன்றி, கருப்பு வளையம் இல்லாதிருக்க, இவைகட்கு வெள்ளை நிற சிறகு கோடும் இருக்காது. இனவிருத்தி செய்யா காலங்களில் ஆணும் பெண் போன்று தோற்றமளித்தாலும், வெள்ளை நிற சிறகின் அடையாளம் மட்டும் பாலினங்களை பிரித்துக்காட்டும்.

## பரம்பல்
இவை பாகிஸ்தான், இந்தியா, வங்கதேசம், தென்கிழக்கு ஆசியா, தெற்கு மற்றும் வடக்கு ஆஸ்திரேலியாவில் இனவிருத்தி செய்கின்றன. பெரும்பாலாக வலசை செல்லாமல் தங்கியிருக்கும் இனமான இவை மழைக்காலங்களில் மட்டும் தெற்கு நோக்கி வேறிடம் செல்லும் வாய்ப்புள்ளது.

## குணாதிசயங்கள்
இவை கூட்டமாகவோ துணைகளாகவோ நன்னீர் ஏரிகள், மழைநீர் தேங்கும் குட்டைகள்,  நீர் நிறைந்த நெல் வயல்கள், பெரியளவில் தண்ணீர் தேங்கிய தொட்டிகள் போன்ற இடங்களில் வாழும். இவை ஒருவகையாக கொக்கரிப்பது போல் பறக்கும் வேளையில் ஒலியெழுப்புகின்றன.

## உணவு
இவை பெரும்பாலும் விதைகள், தாவிர பகுதிகள், அல்லி மலர்களின் தண்டுகள் உண்பதோடு பூச்சிகளும், ஓட்டுடைய முதுகெலும்பில்லா பிராணிகளையும் உண்ணும்.

## இனவிருத்தி
குள்ளத்தாராக்களுக்கு புணரும் காலம் சூலை முதல் செப்டம்பர் வரை. 
### கூடு
இவை தன் கூடுகளை நீர்நிலைகளருகே இயற்கையாக அமைந்திருக்கும் மரப்பொந்துகளில் அமைக்கும். சில சமயம் அவை புற்கள், குப்பை மற்றும் இறகுகளால் அலங்கரிக்கும். 
### முட்டை
8 முதல் 15 முட்டைகளை தந்த வெண்மை நிறத்தில் இடும்.

## மனிதருடன் பரிமாற்றங்கள்
அவைகளை சீண்டாதிருந்தால் மனித நடமாட்டத்தினை கண்டுகொள்ளமலிருக்கும். ஆனாலும் சற்று எச்சரிக்கையோடிருக்கும் இவை தன் பறக்கும் தன்மையில் நம்பிக்கைக்கொண்டு, ஆபத்துணரும் வேளைகளில் பறந்து விடும். தேவையேற்பட்டால் நீரினுள் மூழ்கவும் செய்கின்றன.

## உசாத்துணை

*
* *Birds of Goa* (video)

## மேற்கொண்டு படிக்க

* BirdLife Species Factsheet 
* IUCN Red List

பகுப்பு:இந்தியப் பறவைகள்
பகுப்பு:வாத்துகள்
பகுப்பு:ஆசியப் பறவைகள்
பகுப்பு:பாக்கித்தானியப் பறவைகள்
பகுப்பு:இலங்கைப் பறவைகள்
பகுப்பு:நேபாளப் பறவைகள்
பகுப்பு:தீவாய்ப்பு கவலை குறைந்த இனங்கள்
பகுப்பு:சீனப் பறவைகள்
பகுப்பு:தமிழ்நாட்டில் காணப்படும் பறவைகள்
சித்திரலேகா

**சித்திரலேகா** என்பவர் செல்வத்தின் அதிபதியான குபேரனின் மனைவியாவார். குபேரனுக்கு சங்க நிதி, பதும நிதி, யட்சி என பல மனைவிமார்கள் இருந்தாலும், பெரும்பாலான இடங்களில் சித்திரலேகாவுடனே காணப்படுகிறார். இத்தம்பதியினருக்கு நளகூபன், மணிக்ரீவன் என்ற இரு மகன்கள் உள்ளனர்.

சித்திரலோகயை சித்திராதேவி என்ற பெயரிலும் அழைக்கின்றார்கள் இந்துக்கள்.

## கோவில்
செட்டிகுளம் ஏகாம்பரேஸ்வரர் திருக்கோவிலில் குபேரன், சித்திரலேகா தம்பதியினருக்கு சிலையுள்ளது. இக்கோவிலில் நளகூபன், மணிக்கரீவன், சங்க நிதி, பதும நிதி, காமதேனு, கற்பக விருட்சம், மச்சநிதி, நீலநிதி, நந்தநிதி, முகுந்த நிதி, கச்சப நிதி ஆகியோரும் அருள் செய்கின்றனர். 

## ஆதாரங்கள்


## வெளி இணைப்புகள்

*  ஸ்ரீ பைரவர் 108 போற்றி]
* காலபைரவாஷ்டமி 

## இவற்றையும் பார்க்கவும்
குபேரன் (பௌத்தம்)
இந்து சமயம்

பகுப்பு:இந்து பெண் தெய்வங்கள்
தமிழ்நாட்டின் புராதான நகரங்கள்

தமிழ்நாட்டிலிருக்கும் சில நகரங்கள் பண்டைய கலாசாரம், பண்பாடு, கட்டக் கலைகளை கொண்டுள்ளது. திட்டமிடாத நகர்ப்புற பரவலின் காரணமாக, புராதான நகரங்களுக்கு பாதிப்பு ஏற்பட்டு வருகிறது. எனவே இந்நகரங்களின் பழமையைப் 
பாதுகாக்கும் நோக்கத்துடன்  தமிழ்நாடு அரசு 54 நகரங்களை **தமிழ்நாட்டின் புராதன நகரங்கள்** என்று அறிவித்துள்ளது.

## முதல் பட்டியல்
தமிழ்நாடு அரசு அறிவித்த புராதன நகரங்களின் பட்டியலில் 39 நகரங்கள் இடம் பெற்றிருந்தன. அவை;
#  திருவண்ணாமலை
# மதுரை
# காஞ்சிபுரம்
# திருவில்லிபுத்தூர்
*(விரிவாக்கம் செய்யப்பட வேண்டும்)

## இரண்டாம் பட்டியல்
தமிழ்நாடு அரசு அறிவித்த 39 புராதான நகரங்களின் பட்டியலைத் தொடர்ந்து மேலும் 15 நகரங்கள் இடம் பெற்றிருந்தன. அவை; 
#மன்னார்குடி 
#நாமக்கல்
#மயிலாடுதுறை
#தென்திருப்பேரை
#ஆழ்வார்திருநகரி
#பெருங்குளம்
#திருக்கோயிலூர்
#ஸ்ரீமுஷ்ணம்
#தாரமங்கலம்
#திருப்பரங்குன்றம்
#சோளிங்கர்
#சென்னிமலை
#திருவட்டாறு
#சுசீந்திரம்
#கொடுமுடி

## மேற்கோள்கள்

பகுப்பு: தமிழ்நாடு அரசுத் திட்டங்கள்
பகுப்பு:தமிழ்நாடு மாநிலத்திலுள்ள ஊர்களும் நகரங்களும்
சோமசுந்தரம் நடேசன்

**சோமசுந்தரம் நடேசன்** (*Somasundaram Nadesan*, 11 பெப்ரவரி 1904 - டிசம்பர் 21, 1986) என்பவர் இலங்கையில் பிரபலமான ஒரு வழக்கறிஞரும், மேலவை உறுப்பினரும் (செனட்டர்) ஆவார். 1947 ஆம் ஆண்டில் உருவாக்கப்பட்ட செனட் சபை உறுப்பினராக நியமிக்கப்பட்ட நடேசன், 1972 ஆம் ஆண்டில் செனட் சபை கலைக்கப்படும் வரையில் உறுப்பினராக இருந்த ஒரே ஒரு மேலவை உறுப்பினர் என்ற சிறப்பைப் பெற்றார்.

## வாழ்க்கைக் குறிப்பு
யாழ்ப்பாண மாவட்டம், ஆனைக்கோட்டையில் பிறந்த நடேசன் தனது ஆரம்பக் கல்வியை மானிப்பாய் இந்துக் கல்லூரியிலும், பின்னர் புலமைப்பரிசில் பெற்று கொழும்பு றோயல் கல்லூரியிலும் கல்வி கற்றார். பள்ளிப்படிப்பை முடித்த பின்னர் இலங்கைப் பல்கலைக்கழகக் கல்லூரி சட்டம் பயின்று 1932 ஆம் ஆண்டில் வழக்கறிஞர் ஆனார்.

1954 ஆம் ஆண்டில் இராணி வழக்கறிஞராக நியமிக்கப்பட்ட வயதில் குறைந்த இலங்கையர் என்ற பெருமையையும் பெற்றார். 55 ஆண்டுகள் இவர் வழக்கறிஞராகப் பணியாற்றினார். 1969 ஆம் ஆண்டில் வழக்கறிஞர்கள் கழகத்தின் தலைவராகத் தேர்ந்தெடுக்கப்பட்டார். இவர் இலங்கை குடிமுறை உரிமைகள் இயக்கத்தின் ஆரம்பகால உறுப்பினர் ஆவார்.

## மேற்கோள்கள்

## வெளி இணைப்புகள்
* Somasunderam Nadesan Q.C., This Man Nadesan: a Biographical Sketch
*Full fifty five years of Nadesan 
* S.Nadesan Q.C. 

பகுப்பு:1904 பிறப்புகள்
பகுப்பு:1986 இறப்புகள்
பகுப்பு:இலங்கை செனட் சபை உறுப்பினர்கள்
பகுப்பு:இலங்கைத் தமிழ் வழக்கறிஞர்கள்
பகுப்பு:இலங்கைத் தமிழ் அரசியல்வாதிகள்
பகுப்பு:கொழும்பு றோயல் கல்லூரி பழைய மாணவர்கள்
பகுப்பு:யாழ்ப்பாண மாவட்ட மக்கள்
பகுப்பு:இலங்கையின் வட மாகாண நபர்கள்
கொல்லிப்பாவை

**கொல்லிப்பாவை** என்பது தமிழ்நாட்டின், நாமக்கல் மாவட்டத்தின் கொல்லிமலைமேல் இருந்த ஒரு அழகான பெண் உருவம் ஆகும். தமிழர்களின் சங்க இலக்கியங்களில் சொல்லப்பட்ட சங்ககால வள்ளல்களில் ஒருவன் வல்வில் ஓரி. இந்த வில்லில் வல்லமை பொருந்திய ஓரி மன்னரால் ஆளப்பட்ட மலை இந்தக் கொல்லிமலையாகும். இது கொல்லி மலைமேல் இருந்தபடியினாலே இதற்குக் கொல்லிப் பாவை என்னும் பெயர் வந்தது. இந்த மலைமேல் சென்று பார்த்தால், ஓர் அழகிய மங்கையின் உருவம், காண்பவர் மயங்கத்தக்கதாக தோன்றுமாம். அருகில் சென்று பார்த்தால், இது காட்சிக்கு மறைந்துவிடும் என்பர். 

இப்பெண் உருவம், இளவெயில் காயும் போது மிகுந்த அழகுடன் காணப்படுமாம். மேலும் இந்தப் பாவை, புயல் அடித்தாலும், பெருமழை பெய்தாலும், இடி விழுந்தாலும், வேறு எதனாலும் அழியாதது என்பவர். இதனாலே இதனைத் தெய்வப் பாவை என்றும், கடவுட்பாவை என்றும், மாயா இயற்கைப் பாவை என்றும் வினைமாண் பாவை என்றும், பூதம் அமைத்த விசித்திரப்பாவை என்று பலவாறு புலவர்கள் கூறினர்.

கொல்லி மலையில் இருந்த இந்தப் பாவையானது பொய் மான் கரடு போன்று ஒரு உருவெளித் தோற்றம். அதாவது, உள்ளதுபோலக் காணப்படுகிற ஒரு பொய்த்தோற்றம் என்று மயிலை சீனி. வேங்கடசாமி குறிப்பிடுகிறார்.

## பரணர் முதலானோர்
கொல்லிப்பாவை பற்றிய செய்திகளைப் பரணர் தம் அகத்திணைப் பாடல்களில் தந்துள்ளார். இதுபற்றி மேலும் செய்திகளைத் தரும் பாடல்களைப் பாடியவர் இன்னார் என்று தெரியவில்லை.

## ஓவியம்
இந்தப் பாவை எழுதப்பட்ட ஓர் ஓவியம். இது கொல்லிமலையிலிருந்த ஒரு குடவரையில் எழுதப்பட்டிருந்தது. பொம்மை உருவம் செய்தலையும் சங்ககாலத்தில் எழுதுதல் என்றனர். இந்த வகையில் கொல்லிப்பாவை ஒரு சிலை எனவும் தெரிகிறது.

## உருவம்
பாடல்களில் வரும் தொடர்கள் தெய்வத்தாலோ, பூதத்தாலோ, கடவுளாலோ எழுதப்பட்டது இந்தப் பாவை என்று கொள்ளும்படியும் அமைந்துள்ளது.

### தெய்வ உருவம்
தலைவியானவள், ‘கருங்கட் தெய்வம் குடவரை எழுதிய நல்லியல் பாவை’ அன்ன மெல்லிய இயல்பை உடையவளாம்.

### பூத உருவம்
கொல்லிக் குடவரைப் பூதம் புணர்த்த புதிதியல் பாவை.

### கடவுள் உருவம்
‘கடவுள் எழுதிய பாவை’ (கடவுள் உருவம் எழுதிய ஓவியம்) போல் தலைவி மடப்பத்தன்மை கொண்டவளாம்.

### இயற்கையில் அமைந்த பொம்மை
குடவரையகத்துத் தெய்வம் காக்கும் ‘மாயா இயற்கைப் பாவை’ இது. காற்றுத் தாக்கி இடித்தாலும், கடுமழை பொழிந்தாலும், இடி தாக்கினாலும், உயிரினங்கள் ஊறு செய்தாலும், நிலம் நடுங்கினாலும் இதன் நலவுரு மாயாதாம். ஒப்புநோக்குக ஆய் பொதியமலைச் சூர்மகள்.

## [[கொங்கு மண்டல சதகம்]] தரும் விளக்கம்
முனிவர்கள் உணவாகக் கொள்ளும் பழம், தேன் முதலான உணவு வகைகள் மிக்கதாக விளங்குவது கொல்லிமலை. அதனால் இங்கும் பலரும் வந்துசெல்லும் இடமாக இம்மலைப் பகுதி விளங்கியது. இது முனிவர்கள் செய்யும் தவத்துக்கு இடையூறு விளைவித்தது. அதனால் முனிவர்களின் வேண்டுகோளின்படி தேவ-தச்சன் விசுவகர்மன் ஒரு பாவை உருவத்தை எழுதினான். காற்று, மழை, இடி, வெயில் முதலானவற்றால் கெடாமல் இருக்குமாறு எழுதினான். இது கொல்லிமலையின் மேற்கில் குடையப்பட்ட ஒரு பாறையில் எழுதினான். கொல்லிமலைக்குச் செல்பவர் இதன் அழகில் மயங்கி மாள்வர். இதனைக் கூறும் பாடல்:
 தாணு உலகில் கடல் முரசு ஆர்ப்பத் தரந்தரமாய்ப்
பூணு முலை மடவார் சேனை கொண்டு பொருது மலர்ப்
பாணன் முதல் எவரானாலும் கொல்லியம் பாவை முல்லை
வாள் நகையால் உள்ளுருக்குவதும் கொங்கு மண்டலமே. 25 

## ஆதாரம்


## வெளி இணைப்புகள்
*மயிலை சீனி. வேங்கடசாமி எழுதிய '''கொல்லிப்பாவை''' என்ற கட்டுரை '''விக்கிமூலத்தில்''' உள்ளது
* கொல்லிப்பாவை- வேர்களைத் தேடி தளம்
* செம்மொழி இலக்கியப் பெண் புனைவுகள் 
* கொங்கு மண்டல சதகம்
* கொல்லிப்பாவை பற்றி சில குறிப்புகள்

பகுப்பு:சங்க காலக் கலைகள்

பகுப்பு:நாமக்கல் மாவட்டம்
கோட்டாறு

**கோட்டாறு,** (ஆங்கிலம் : Kottar) இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டம்,  நாகர்கோவிலில் நகராட்சிக்குட்பட்ட பகுதியாகும்.  இங்கு நாகர்கோவில் தொடர் வண்டி நிலையம் அமைந்துள்ளது, மேலும் காய்கறி,  அரிசி, மிளகு போன்றவை மொத்த வியாபாரமாக நடக்கும் மேலும் நகரின் முக்கிய சந்தை பகுதியாகவும் விளங்குகிறது. சங்க காலத்தில் முக்கிய வணிகதலமாகவும் விளங்கியுள்ளது. கேரள வியாபாரிகளும் இங்கிருந்து கொள்முதல் செய்கிறார்கள்.

## உள்ளடக்கிய பகுதிகள்

கோட்டாறு சந்தை, கேப் சாலையின் ஒரு பகுதி, செட்டிக்குளம், இடலாக்குடி, இளங்கடை, நாகர்கோவில் ரயில் நிலையம்.

## முக்கிய இடங்கள்

# நாகர்கோவில் ரயில் நிலையம்.
# கோட்டாறு தபால் நிலையம்.
# புனித சவேரியார் பேராலயம், கோட்டாறு
# சதாவதானி செய்கு தம்பி பாவலர் மணி மண்டபம்.
# நாராயண குருமணி மண்டபம்.
# கோட்டாறு அரசு ஆயுர்வேத மருத்துவக் கல்லூரி மருத்துவமனை

## மேற்கோள்கள்

## இவற்றையும் காண்க
# கோட்டாறு மறைமாவட்டம்

## வெளி இணைப்புகள்
*கோட்டாறு வரலாறு 

பகுப்பு:கன்னியாகுமரி மாவட்டத்திலுள்ள ஊர்களும் நகரங்களும்
பெரும்பெயர் வழுதி

**பெரும்பெயர் வழுதி** என்பவன் சங்ககாலப் பாண்டிய மன்னர்களில் ஒருவன். இரும்பிடர்த் தலையார் என்னும் புலவர் புறநானூற்றில் இவனைப் பாடியுள்ளார். ஈகைக்கடன் பூண்ட கவுரியர் வழிவந்தவன் என இவன் குறிப்பிடப்படுகிறான். புறநானூற்றுப் பாடலின் அடிக்குறிப்பு இந்தப் பாண்டியனைப் **பாண்டியன் கருங்கை ஒள்வாள் பெரும்பெயர் வழுதி** எனக் குறிப்பிடுகிறது. 

மருந்தில் கூற்றம் என்னும் ஊரை இவன் கைப்பற்றினான். அப்போது அவன் யானையின் கழுத்தில் மணி கோத்துக் கட்டப்பட்டிருந்த கயிற்றின் மேல் இருந்துகொண்டு மருந்தில் கூற்றத்துக் கதவுகளை யானைக்கோட்டால் உடைத்து முன்னேறி வென்றானாம். 

இவனது மனைவியின் கற்பும், பதுக்கையுடன் கூடிய இவனது கோட்டை மதிலின் சிறப்பும் பாடலில் சிறப்பிக்கப்பட்டுள்ளன. 

புலவர் இவனுக்கு இரண்டு அறிவுரைகள் கூறுகிறார்.
*ஆட்சியை இழக்க நேர்ந்தாலும் சொன்ன சொல் தவறாதே.
*நாடி வரும் புலவர்களின் குறிப்பறிந்து அவர்களின் வறுமையைப் போக்குவது உன் கடமை.
## அடிக்குறிப்பு

## வெளிப்பார்வை
வழுதி குணம் வெற்றி வழுதிக்கு அறிவுரை - இரும்பிடர்த்தலையார்

பகுப்பு:பாண்டிய அரசர்கள்
பகுப்பு:கடைச்சங்கம்
பகுப்பு:சங்ககாலப் பாண்டியர்
13 மே இனக்கலவரம்

**13 மே இனக்கலவரம்**, **13 மே சம்பவம்** அல்லது **1969 மலேசிய இனக்கலவரம்** என்பது மலேசியத் தலைநகர் கோலாலம்பூரில் நடைபெற்ற ஒரு சீன மலாய் குழுவாத வன்முறை நிகழ்வாகும். இந்த இனக்கலவரம், 1969-ஆம் ஆண்டு மலேசியாவில் ஒரு தேசிய அவசரகாலத் தன்மைக்கு வழிவகுத்தது. கோலாலம்பூர், அப்போது சிலாங்கூர் மாநிலத்தின் ஒரு பகுதியாக இருந்தது. இந்த வன்முறைக்குப் பின்னர், மலேசியப் பேரரசர் தேசிய அவசரகாலத்தை உடனடியாக நாடு முழுமைக்கும் பிரகடனம் செய்தார். நாடாளுமன்ற நடைமுறைகளையும் மலேசிய அரசாங்கம் உடனடியாக நிறுத்தி வைத்தது. அரசாங்க நிர்வாகத்தை தேசிய நடவடிக்கை மன்றம் எனும் தற்காலிகச் செயல்பாட்டு நிர்வாகம், 1971 வரை ஏற்று நடத்தியது.

அதிகாரப்பூர்வத் தகவல்களின்படி, 1969 மே 13-இல் இருந்து, 1969 சூலை மாதம் 31 வரையில், ஆங்காங்கே நடைபெற்ற வன்முறைகளின் காரணமாக 196 பேர் உயிரிழந்தனர். எனினும் பத்திரிகையாளர்களும் பிற பார்வையாளர்களும் அந்த எண்ணிக்கை கூடுதலாக இருக்கலாம் என்றும் கருத்து தெரிவித்தனர். 

## பின்புலம்
வன்முறையாளர்கள், காவல்துறையினர், மலேசிய இராணுவப் படையினரால் கோலாலம்பூரில் மட்டும் 2000 பேருக்கு மேல் கொல்லப்பட்டு இருக்கலாம் என்று சொல்லப்படுகிறது. கோலாலம்பூர் பொது மருத்துவமனை வளாகத்தில் இறந்தவர்களின் உடல்கள் அவசரம் அவசரமாகப் புதைக்கப் பட்டதாகவும் சொல்லப் படுகிறது. ஆனால், அந்தத் தகவல் அதிகாரப் பூர்வமானதாக இல்லை.

### சதித் திட்டம்
புதிய பொருளாதாரக் கொள்கையைத் தீவிரமாகச் செயலாக்கம் செய்ததே வன்முறைகளுக்கான மூல காரணங்கள் என்று அரசாங்கம் சொல்கிறது. சொல்லியும் வருகிறது. 

ஆனால், அப்போதைய பிரதமராக இருந்த துங்கு அப்துல் ரகுமான் அவர்களைப் பதவியில் இருந்து வீழ்த்துவதற்காக அம்னோ மேல்தட்டு வர்க்கத்தினர் உருவாக்கிய சதித் திட்டம் என்றும் பலர் சொல்கின்றனர்.

## மேற்கோள்கள்

*  Official report by the NOC
* 
*  Book written by an Observer/UK journalist, who was in Kuala Lumpur at the time.
*  An account given by the then Prime Minister of Malaysia.

பகுப்பு:மலேசியாவில் கலவரங்கள்
பகுப்பு:1969 நிகழ்வுகள்
யாக்கை

**யாக்கை** என்பது உடலும் உயிரும் கட்டிக்கொண்டு இருக்கும் நிலைமை. எலும்பு, தசை, நரம்பு முதலான நிலப் பொருள்களும், குருதி போன்ற நீர்ப்ப் பொருளும், சூடு போன்ற நீப்பொருளும், மூச்சோட்டமாகிய காற்றுப் பொருளும், உயிரோட்டமாகிய ஆகாயப் பொருளும் என ஐம்பூதப் பொருளும் ஒன்றோடொன்று கட்டிக்கொண்டு இயங்குவதை   யாக்கை என்பது தமிழ்நெறி.
## பிணம்
'விண் விண்' என உடலில் துடிக்கும் விண்ணை ஆகாயம் என்பர். காயம் படக்கூடிய உடம்பைக் 'காயம்' என்கிறது தமிழ். காயப்படுத்த முடியாத இயக்கம் 'ஆகாயம்'. ஆகாயமாகிய உயிர் இல்லாத பொருளில் மூச்சு ஓடாது. இதனைப் பிணம் என்றனர்.   
## பிணச் சடங்குகள்
ஒப்பாரி வைத்து அழுதல், பிணத்தைக் குளிப்பாட்டுதல், கொட்டு-முழக்கு, பாடையில் சுமந்து செல்லல், சுடுகாட்டில் எரித்தல்,   இடுகாட்டில் எறிதல், இடுகாட்டில் புதைத்தல், முதலானவை இறந்த உடலுக்குச் செய்யும் சடங்குகள். நடுகல் விழா எடுத்தல் இறந்தவரின் உயிருக்குச் செய்யும் சடங்குகள்.

## தொடர்புடைய சொல் விளக்கம்
* யாக்கையை 'ஆக்கை' என்பர்.   
* பிணத்தைச் 'சவம்' என்பர். உயிர் இல்லாதது 'சவம்'. உயிர் உள்ளது 'சிவம்'. 
## சங்கநூல் சொல்லாட்சிகள்
* சென்ற உயிரின் நின்ற யாக்கை இரு நிலம் தீண்டா அரு நிலை 
* இரு பேர் உருவின் ஒரு பேர் யாக்கை 
* குரூஉ மயிர் யாக்கைக் குடா வடி உளியம் 
* புல்லென் யாக்கைப் புலவு வாய்ப் பாண! 
* படலைக் கண்ணிப் பரு ஏர் எறுழ்த் திணி தோள், முடலை யாக்கை, முழு வலி மாக்கள் 
* படலைக் கண்ணி, பரு ஏர் எறுழ்த் திணி தோள்,	முடலை யாக்கை, முழு வலி மாக்கள் 
* மெய்ப்பை புக்க வெரு வரும் தோற்றத்து, வலி புணர் யாக்கை, வன்கண் யவனர் 
* சான்ற கொள்கை, சாயா யாக்கை,	ஆன்று அடங்கு அறிஞர்  
* பிணம் தின் யாக்கைப் பேய் மகள் 
* முறி மேய் யாக்கைக் கிளை (கடுவன், மந்தி) 

## யாக்கை படங்கள்

File:Human-Skeleton.jpg|எலும்பு யாக்கை
File:Lukáš Osladil.jpg|தசை யாக்கை
File:Arteriessystem.png|குருதி ஓடும் நரம்பு யாக்கை
File:Abdomal organs.svg|உணவு ஊட்டமாக ஊறும் யாக்கைகள்
File:Thoracic anatomy.jpg|மூச்சோட்ட யாக்கை
File:Brain-anatomy.jpg|நினைவோட்ட யாக்கை


## அடிக்குறிப்பு

பகுப்பு:சொல்விளக்கம்
பகுப்பு:தமிழர் சடங்குகள்
கிளுவை

**கிளுவை** (*Eurasian teal*, *common teal*; *Anas crecca*) என்பது ஒரு பொதுவான, பரந்து காணப்படும் வாத்து ஆகும். இது ஐரோவாசியாவின் மிதவெப்பமண்டலம் உள்ள பகுதிகளில் இனப்பெருக்கம் செய்து குளிர்காலத்தில் தெற்கு நோக்கி இடம் பெயர்கின்றன.

கிளுவை பேரனத்தின் ஒன்றாகிய இது பொதுவாக, இதன் சிறிய தோற்றத்தினால் *கிளுவை* என்றே அழைக்கப்படுகின்றன.

## உசாத்துணை

பகுப்பு:இந்தியப் பறவைகள்
பகுப்பு:ஆசியப் பறவைகள்
பகுப்பு:ஐரோப்பியப் பறவைகள்
பகுப்பு:ஆப்பிரிக்கப் பறவைகள்
பகுப்பு:பாக்கித்தானியப் பறவைகள்
பகுப்பு:இலங்கைப் பறவைகள்
பகுப்பு:நேபாளப் பறவைகள்
பகுப்பு:தீவாய்ப்பு கவலை குறைந்த இனங்கள்
பகுப்பு:தமிழ்நாட்டில் காணப்படும் பறவைகள்
பகுப்பு:வாத்துகள்
பகுப்பு:ஐரோவாசியப் பறவைகள்
கருப்புச்சின்னான்

**கருப்புச்சின்னான்** (Black Bulbul, *Hypsipetes leucocephalus*) என்பது *இமாலய கருப்புp பறவை* என்றும், *சதுரவால் சின்னான்* என்றும் அழைக்கப்படுகிறது. இது *Hypsipetes* பேரினம் என்றும், இது நிக்கோலஸ் அய்ல்வார்டு விகோர்ஸ் என்பவரால் 1830-களில் கண்டறியப்பட்டது.

## துணையினங்கள்
இவைகளின் பல துணையினங்கள் ஆசியா கண்டம் முழுதும் உள்ளன.

## உருவமைப்பு

இவை 24 முதல் 25 செ. மீ. வரையிலான நீளமும், நீளமான வாலும் உடையன. இவற்றின் தோற்றம் பழுப்பு முதல் கறுப்பு வரையிருப்பதோடு சில வெள்ளை நிறமாகவும் காட்சியளிக்கின்றன. இவற்றின் கால்களும், அலகும் எப்போதும் இளஞ்சிவப்பு கலந்த சிவப்பாக இருக்கும். தலையில் ஒரு கருத்த கொண்டையும் உள்ளது. இரு பால்களும் ஒன்று போல் இருந்தாலும், இளம்பறவைகளில் கொண்டை இராது.

## பரம்பல்

## குணாதிசயங்கள்

## உணவு

## இனவிருத்தி

### கூடு

### முட்டை

## மனிதருடன் பரிமாற்றங்கள்

## உசாத்துணை

## மேற்கொண்டு படிக்க

பகுப்பு:இந்தியப் பறவைகள்
பகுப்பு:ஆசியப் பறவைகள்
பகுப்பு:இலங்கைப் பறவைகள்
பகுப்பு:நேபாளப் பறவைகள்
பகுப்பு:தீவாய்ப்பு கவலை குறைந்த இனங்கள்
பகுப்பு:சீனப் பறவைகள்
பகுப்பு:தைவான் பறவைகள்
1915 சிங்களவர் முசுலிம்கள் கலவரம்

**சிங்கள முசுலிம் கலவரம்** என்பது 1915 இல் இலங்கையில் சிங்களவர்களுக்கும் முசுலீம்களுக்கும் இடையேயான கலவரம் ஆகும். இலங்கை வரலாற்றில் முதன் முறையாக ஏற்பட்ட அரசியல் அடிப்படையில் ஒழுங்கமைக்கப்பட்ட முதல் இனக்கலவரமாக **1915 சிங்கள-முசுலிம்** இனக்கலவரமே கருதப்படுகிறது. கலவரத்தின் போது பாதிக்கப்பட்டவர்கள் சிறுபான்மையினரான முசுலிம்கள். இக் கலவரம் 1915, மே 29 ஆம் நாள் ஆரம்பமாகி 1915 சூன் 5 இல் முடிவுக்கு வந்தது. மே 29, 1915 இல் கண்டியில் பெரும்பான்மை சிங்கள பெளத்த கும்பல் ஒன்று பள்ளிவாசல் ஒன்றைத் தாக்கியதுடன், பல முசுலீம்களின் வணிக நிறுவனங்களையும் சூறையாடினர்.

இக்கலவரத்தை அடக்கும் பொருட்டு அன்றைய குடியேற்றவாத பிரித்தானிய ஆட்சியாளர்கள் படைத்துறைச் சட்டத்தை அமுல்படுத்தினர்.  இதனைத் தொடர்ந்து பல நூறு சிங்களவர்கள் கொல்லப்பட்டனர்.

இக் கலவரத்தில் அன்றைய இலங்கைத் தமிழ் தலைவராக இருந்த பொன் இராமநாதன், சிங்களவர்களுக்கு சார்பான செயற்பாடுகளில் ஈடுபட்டார் என்றும், அதனால் தமிழ் பேசும் முசுலீம்களுக்கும் இலங்கைத் தமிழர்களுக்கும் இடையேயான உறவில் விரிசல் ஏற்பட ஒரு காரணமாக அமைந்தது.

இக்கலவரம் பெரும்பான்மை சிங்கள இன மக்களுக்கும் சிறுபான்மையினரான முசுலிம் இன மக்களுக்கும் இடையே ஏற்பட்டது. இதுதொடர்பில் ஆங்கிலேயே அரசு தீவிரமாகச் செயற்பட்டு இடீ. எசு. சேனானாயக்கா, ஆர் இடயசு பண்டாரநாயக்கா, இடீ. எசு. விசேவர்தனா, உடொட்டர் நெயிசர் பெரேரா, ஈ. இடீ. த சில்வா, எச்சு. அமரசூரிய, ஏ. எச்சு. மொலமூறே பல சிங்களத் தலைவர்களைக் கைது செய்தது. பொன்னம்பலம் இராமநாதன் இங்கிலாந்து சென்று பேச்சுவார்த்தைகள் நடத்தி அச்சிங்களத் தலைவர்களை விடுவித்தார். இராமநாதன் நாடு திரும்பியபோது சிங்களத் தலைவர்கள் துறைமுகத்தில் அவரை வரவேற்றதோடு அவரது குதிரை வண்டியின் குதிரைகளைக் கழற்றிவிட்டுத் தாமே காலி வீதி வழியாக அவரது வீடுவரை இழுத்துச் சென்றனர்.

## பின்னணி
பெரகரா என்றழைக்கப்படும் பௌத்த சமய நிகழ்ச்சிகளில் ஊர்வலங்கள் கம்பளை, கண்டி நகரங்களில் அமைந்துள்ள முசுலிம் பள்ளிவாசல்களுக்கு முன்னே செல்லும் போது மௌனமாகச் செல்ல வேண்டும் என சில முசுலிம்கள் கோரியதே கலவரங்களுக்கு முக்கிய காரணியாக அமைந்தது.

## 1915 இனக் கலவரம் நூல்
இந்த இனக் கலவரம் தொடர்பான விடயங்களை உள்ளடக்கி பொன்னம்பலம் இராமநாதனால் *Riots and martial law in Ceylon, 1915* எனும் பெயரில் ஒரு நூலும் வெளியிடப்பட்டது.

## மேற்கோள்கள்

## வெளி இணைப்புகள்
* தமிழர்களாக மட்டும் வாழ் என்று நிர்ப்பந்தித்த பேரினவாதம்
* சுதந்திரமும் தமிழர்களும்! 
* இலங்கை முஸ்லிம் அரசியல் - நேற்று - இன்று - நாளை

பகுப்பு:இலங்கை இனக்கலவரங்கள்
பகுப்பு:1915 நிகழ்வுகள்
மென் எக்சு கதிர்

மென் எக்சு கதிர்கள் (Soft x rays ) என்பன அதிக ஊடுருவல் த்ன்னை இல்லாத கதிர்களாகும். மாறாக வன்எக்சு கதிர்கள் ( Hard x rays) அதிக ஊடுருவல் தன்னையுடையன. கதிர்களின் ஊடுருவும் பண்பை ( Penetrating property) அவைகளைத் தோற்றுவிக்கப் பயன்படுத்தப் பட்ட உயர் மின்னழுத்தமே தீர்மானிக்கிறது. அதிக கிலோ வோல்ட்டில் தோற்றுவிக்கப்படும் கதிர்கள் அதிக ஊடுருவல் பண்பைக் கொண்டிருக்கும். குறைந்த கிலோ வோல்டில் தோற்றுவிக்கப்படும் கதிர்கள் குறைந்த ஊடுருவல் பண்பைக் கொண்டிருக்கும்.
மென் எக்சு கதிர்கள் நோயறிகதிரியல் துறையில் ( Diagnastic radiology department) அதிகம் பயன்படாது. அவைகள் போதிய ஆற்றல் இன்மையால் உடலை ஊடுருவி செல்ல முடியாது. எனவே தேவையற்ற கதிர் வீச்சினை(Exposure) நோயாளிக்குக் கொடுக்கிறது. நோயாளி இவ்வாறு ஏற்கும் கதிர்ஏற்பளவு தவிர்க்கப் படவேண்டும். இதனைக் கருத்தில் கொண்டு மென் கதிர்கள் அலுமினியத் தகட்டினால் (Alluminium Plate)F வடிகட்டப் படுகின்றன.

Fundamentals of rad. physics-Massy and meridith

பகுப்பு:கதிர் மருத்துவம்
பகுப்பு:கதிரியக்கம்
பன்னாட்டுக் குழந்தைகளின் புத்தக நாள்

thumbnail|ஆன்சு கிறித்தியன் ஆன்டர்சன்
**பன்னாட்டுக் குழந்தைகள் புத்தக நாள்** (*International Children’s Book Day* – ICBD) 1967 ஆம் ஆண்டு முதல் ஒவ்வோராண்டும் ஏப்ரல் 2 ஆம் நாள் கொண்டாடப்படுகிறது. இந்நாளாது ஆன்சு கிறித்தியன் ஆன்டர்சன் (1805–1875) என்னும் குழந்தை இலக்கிய எழுத்தாளரின் பிறந்த நாள் ஆகும். "இளம் மக்களுக்கான புத்தகங்களின் பன்னாட்டு வாரியம்" (*International Board on Books for Young People* – IBBY) என்னும் பன்னாட்டு ஆதாய நோக்கற்ற அமைப்பு (International Non–Profit Organization)  இந்நாளைக் கொண்டாடும் முன்முயற்சிகளை மேற்கொண்டு வருகிறது.

## நோக்கம்
பன்னாட்டுக் குழந்தைகள் புத்தக நாளானது பின்வரும் இரண்டு நோக்கங்களை நிறைவேற்றுவதற்காகக் கொண்டாடப்படுகிறது.

* புத்தகம் படிக்கும் விருப்பத்தை ஊக்குவித்தல்
* குழந்தைகளுக்கான புத்தகங்களின் மீது கவனத்தை ஈர்த்தல்

## வழிமுறை
பன்னாட்டுக் குழந்தைகள் புத்தக நாளைக் கொண்டாடும் முன்முயற்சியை மேற்கொள்ளும் வாய்ப்பு, ஒவ்வோராண்டும் இளம் மக்களுக்கான புத்தகங்களின் பன்னாட்டு வாரியத்தின் வெவ்வேறு நாட்டுப் பிரிவிற்கு வழங்கப்படும். அந்நாடு அவ்வாண்டிற்கான கொண்டாட்டக்கருத்தை முடிவு செய்து, தன்நாட்டின் சிறந்த எழுத்தாளரை அழைத்து உலகக் குழந்தைகளுக்கு அவ்வாண்டிற்கான செய்தியை எழுதவும் நன்கறியப்பட்ட ஓவியரை அழைத்து அவ்வாண்டிற்கான சுவரொட்டியை வடிவமைக்கவும் செய்யும். அந்தச் செய்தியும் சுவரொட்டியும்  பல்வேறு வகைகளில் பயன்படுத்தப்பட்டு புத்தகங்கள், படித்தல் ஆகியவற்றின் மீதான ஆர்வம்  வளர்த்தெடுக்கப்படும்.

பன்னாட்டு குழந்தைகள் புத்தக நாளைக் கொண்டாட இளம் மக்களுக்கான புத்தகங்களின் பன்னாட்டு வாரியத்தின் வெவ்வேறு பிரிவுகள் பின்வரும் நடவடிக்கைகளை மேற்கொள்கின்றன

* மக்கள்திரள் ஊடகங்களின் வழியாக விழிப்புணர்வு ஏற்படுத்தப்படுகிறது.
* பள்ளிகள், பொதுநூலகங்கள் ஆகியவற்றில் நிகழ்ச்சிகளை நடத்தப்படுகின்றன.
* குழந்தைகளின் புத்தகங்களைக் கொண்டாடும் நிகழ்ச்சிகள நடத்தப்படுகின்றன.
* எழுத்தாளர்கள், ஓவியர்கள் ஆகியோருடன் கலந்துரையாடல், இலக்கியப் படைப்புப் போட்டி, புத்தகங்களுக்கு விருது வழங்குதல் உள்ளிட்ட பல்வேறு சிறப்பு நிகழ்ச்சிகள் நடத்தப்படுகின்றன.

## இவற்றையும் பார்க்க
*உலக புத்தக மற்றும் பதிப்புரிமை நாள்

## மேற்கோள்கள்


பகுப்பு:ஏப்ரல் சிறப்பு நாட்கள்
வடிகட்டி (கதிர் மருத்துவம்)

கதிர் மருத்துவத்தில் **வடிகட்டி** (*filter*) என்பது மென் எக்சு கதிர்களைத் தனியாகப் பிரித்து தேவையான கதிர்களை மட்டும் வெளிவிடும் ஓர் அமைப்பு ஆகும்.

எக்சு கதிர் கருவியில் குவியத்தில் தோன்றும் கதிர்கள் பல அலை நீளங்களையும் கொண்டுள்ளன. அலை நீளம் கூடிய கதிர்கள் எவ்விதத்திலும் கதிர் படம் எடுக்கப் பயன்படாது. அது நோயாளிக்கு வீணாகக் கதிர் ஏற்பளவினைக் கொடுக்கும். இந்த மென் கதிர்களை அகற்ற வடிகட்டிகள் பயன்படுத்தப் படுகின்றன. பொதுவாக அலுமினியம் தகடுகள் இதற்காக உபயோகப்படுகின்றன. பன்னாட்டுக் கதிரியல் காப்புக் கழகத்தின் (ICRP ) பரிந்துரைப்படி கதிர்வீச்சுக்களுக்கு ஏற்ப பின்வரும் வடிகட்டிகள் பயன்படுத்தப்பட வேண்டும்:மருத்துவத்தின் ஒரு கூறே கதிரியல். நோயறி கதிரியல் எக்சு கருவிகளில் இது மாதிரியான வடிகட்டிகள் பெரிதும் மென்கதிர்களை அகற்றப் பயன்படுகின்றன.

*70 Kv பெறப்படும் கதிர்களுக்கு 1.5 Al  தகடு
*100 Kv இல் பெறப்படும் கதிர்களுக்கு 2.0 Al  தகடு
*100 Kv இற்கு மேல் பெறப்படும் கதிர்களுக்கு 2.5 Al தகடு

## மேற்கோள்கள்
* Fundamental physics of radiology- Massey and Meridith

## வெளி இணைப்புகள்
*Filters in Radiography 

பகுப்பு:கதிர் மருத்துவம்
இணை

**இணை** () என்பது ஒரு வகை தொடை விகற்பமாகும்.

கீழ்க்கண்ட விகற்பத்தின் சூத்திரத்தில் இவ்விகற்பம் தடித்த சொற்களில் காட்டப்பட்டுள்ளது:

:"**இருசீர் மிசைஇணை** யாகும் பொழிப்பிடை யிட்டொருவாம்
:இருசீ ரிடையிட்ட தீறிலி கூழை முதலிறுவாய்
:வருசீ ரயலில் மேல்கீழ் வகுத்தமை தீர்கதுவாய்
:வருசீர் முழுவதும் ஒன்றன்முற் றாமென்ப மற்றவையே." (*[[யாப்பருங்கலக்காரிகை]] 19-வது செய்யுள்*)

## சீர்களின் அமைப்பு
இணை என்பது சேர்ந்திருத்தல் எனப்பொருள் பெறும். செய்யுளின் அடியில் 1 மற்றும் 2 சீர்கள் ஒரே வகையான தொடை அமையப் பெறின் இணைத்தொடை விகற்பம் எனப்படும்

## தொடை விகற்ப வகைகள்
பின்வரும் 5 வகைகளில் இவ்விகற்பம் அமையும்:
#இணை மோனைத் தொடை
#இணை இயைபுத் தொடை
#இணை எதுகைத் தொடை
#இணை முரண் தொடை
#இணை அளபெடைத் தொடை

## எடுத்துக்காட்டுகள்
"அன்பும் அறனும் உடைத்தாயின் இல்வாழ்க்கை
பண்பும் பயனும் அது" (45-வது திருக்குறள், அறத்துப்பால், இல்லறவியல்)

மேற்கண்ட குறளில் முதலடியில் முதல் மற்றும் இரண்டாம் சீர்கள் "அ" என்று தொடங்க, இரண்டாவது அடியில் "ப" எனத் தொடங்குகின்றன. எனவே இச்செய்யுள் இணை மோனைத் தொடை வகையைப் பின்பற்றுகிறது எனலாம்.

பகுப்பு:யாப்பிலக்கணம்
பொழிப்பு

**பொழிப்பு** என்பது ஒரு வகை தொடை விகற்பமாகும்.

கீழ்க்கண்ட விகற்பத்தின் சூத்திரத்தில் இவ்விகற்பம் தடித்த சொற்களில் காட்டப்பபட்டுள்ளது:

:"**இருசீர்** மிசைஇணை யாகும் **பொழிப்பிடை** யிட்டொருவாம்
:இருசீ ரிடையிட்ட தீறிலி கூழை முதலிறுவாய்
:வருசீ ரயலில் மேல்கீழ் வகுத்தமை தீர்கதுவாய்
:வருசீர் முழுவதும் ஒன்றன்முற் றாமென்ப மற்றவையே." (*[[யாப்பருங்கலக்காரிகை]] 19-வது செய்யுள்*)

## சீர்களின் அமைப்பு
செய்யுளின் அடியில் 1 மற்றும் 3 சீர்கள் ஒரே வகையான தொடை அமையப்பெறின் பொழிப்புத்தொடை விகற்பம் எனப்படும்.

## தொடை விகற்ப வகைகள்
பின்வரும் 5 வகைகளில் இவ்விகற்பம் அமையும்:
#பொழிப்பு மோனைத் தொடை
#பொழிப்பு இயைபுத்தொடை
#பொழிப்பு எதுகைத்தொடை
#பொழிப்பு முரண் தொடை
#பொழிப்பு அளபெடைத்தொடை

## எடுத்துக்காட்டுகள்
"மலர்மிசை ஏகினான் மாணடி சேர்ந்தார்
நிலமிசை நீடுவாழ் வார்." (3-ம் திருக்குறள், அறத்துப்பால், கடவுள் வாழ்த்து)

மேற்கண்ட குறளில் முதலடியில் முதல் மற்றும் மூன்றாம் சீர்கள் "ம" என்று தொடங்குகின்றன. எனவே இச்செய்யுள் பொழிப்பு மோனைத் தொடை வகையைப் பின்பற்றுகிறது எனலாம்.

பகுப்பு:யாப்பிலக்கணம்
கீழ்க்கதுவாய்

**கீழ்க்கதுவாய்** என்பது ஒரு வகை தொடை விகற்பமாகும்.

கீழ்கண்ட விகற்பத்தின் சூத்திரத்தில் இவ்விகற்பம் தடித்த சொற்களில் காட்டப்பபட்டுள்ளது:

:"இருசீர் மிசைஇணை யாகும் பொழிப்பிடை யிட்டொருவாம்
:இருசீ ரிடையிட்ட தீறிலி கூழை முதலிறுவாய்
:**வருசீ ரயலில்** மேல்**கீழ்** வகுத்தமை தீர்கதுவாய்
:வருசீர் முழுவதும் ஒன்றன்முற் றாமென்ப மற்றவையே." (*[[யாப்பருங்கலக்காரிகை]] 19-வது செய்யுள்*)

## சீர்களின் அமைப்பு
செய்யுளின் அடியில் ஈற்றுச்சீரைத்தவிர 1, 2 மற்றும் 4 சீர்கள் ஒரே வகையான தொடை அமையப்பெரின் கீழ்க்கதுவாய்த்தொடை விகற்பம் எனப்படும்.

## தொடை விகற்ப வகைகள்
பின்வரும் 5 வகைகளில் இவ்விகற்பம் அமையும்:
#கீழ்க்கதுவாய் மோனைத் தொடை
#கீழ்க்கதுவாய் இயைபுத்தொடை
#கீழ்க்கதுவாய் எதுகைத்தொடை
#கீழ்க்கதுவாய் முரண் தொடை
#கீழ்க்கதுவாய் அளபெடைத்தொடை

## எடுத்துக்காட்டுகள்
"கேட்பினுங் கேளாத் தகையவே கேள்வியால்
தோட்கப் படாத செவி." (418-வது திருக்குறள், பொருட்பால், அரசியல், கேள்வி)

மேற்கண்ட குறளில் முதலடியில் முதல், இரண்டாம் மற்றும் நான்காம் சீர்கள் "கே" என்று தொடங்குகின்றன. எனவே இச்செய்யுள் கூழை மோனைத்தொடை வகையை பின்பற்றுகிறது எனலாம்.

பகுப்பு:யாப்பிலக்கணம்
என். ஆர். டி. தேனியில் ஒரு தியாக வரலாறு (நூல்)

**என். ஆர். டி. தேனியில் ஒரு தியாக வரலாறு** எனும் இந்த நூல் 88 பக்கங்களுடன் 1/8 டெம்மி அளவில் வெளியிடப்பட்டுள்ளது.

## நூலாசிரியர்

முகமது சபி மின்னணு மற்றும் தொலைதொடர்புப் பொறியியலில் பட்டயப்படிப்பு படித்தவர்.கவிதை, கட்டுரை போன்றவைகளைச் சிற்றிதழ்களிலும், நாளேடுகளிலும் தொடர்ச்சியாக எழுதி வருகிறார். சிறந்த மேடைப்பேச்சாளர். தேனி தென் தேன் தமிழ்ச்சங்கத்தின் ஒருங்கிணைப்பாளராகவும், டி.ஐ.எம்.எஸ். மாற்று மருத்துவ அறக்கட்டளையின் தலைவராகவும் பணியாற்றி வருகிறார்.

## பொருளடக்கம்

இந்திய விடுதலைப் போராட்ட வீரரும், காங்கிரஸ் கட்சியின் முக்கியத் தலைவர்களில் ஒருவராகவும், மதுரை மாவட்ட ஆட்சிக் கழகத் தலைவர், தேனி சட்டமன்றத் தொகுதியின் உறுப்பினர், தமிழ்நாடு சட்டமன்ற மேலவை உறுப்பினராகவும் பணியாற்றிய என். ஆர். டி என்று சுருக்கமாக அழைக்கப்படும் என். ஆர். தியாகராசன் வாழ்க்கை வரலாறு இந்நூலில் இடம் பெற்றுள்ளது.

இளமைக் காலம், விடுதலைப் போராட்டமும் அரசியல் பிரவேசமும், தீரர் சத்தியமூர்த்தியின் பாராட்டு, என்.ஆர்.டி திருமணம், தேச விடுதலையோடு மக்களுக்கான போராட்டம், சிறை வாழ்க்கை, ஆகஸ்ட் புரட்சி, தியாகத்தைச் சொல்லும் நாட்குறிப்பு, காமராஜரும் என்.ஆர்.டியும், பெரியாரும் என்.ஆர்.டியும், ஒரு லட்சம் தொண்டர்கள் கொண்ட படை திரட்ட முயன்ற என்.ஆர்.டி, சமூகச் சீர்திருத்தம், மதுரை மாவட்டக் கழக ஆட்சித் தலைவர், கல்வி வளர்ச்சி, காந்தியத்திற்கும் தியாகிகளுக்கும் என்.ஆர்.டியின் பங்களிப்பு, அஞ்சாநெஞ்சர் என்.ஆர்.டி, தொண்டர்களைக் காத்த தலைவர், தேனி சட்டசபை உறுப்பினராக, கூட்டுறவு இயக்கவாதியாக என்.ஆர்.டி, கூட்டுறவு சங்கத் தலைவராக, தமிழக சட்ட மேலவை எதிர்க்கட்சித் தலைவராக, தேனி மாவட்ட வளர்ச்சி, தேனியின் சிற்பி என்.ஆர்.டி, இறுதி மூச்சு வரை மக்கள் பணி, நினைவு போன்ற தலைப்புகளில் என். ஆர். டி. யின் வாழ்க்கை வரலாற்றுக் குறிப்புகள் தொகுத்துத் தரப்பட்டிருக்கின்றன.

பின்னிணைப்புகளாக என்.ஆர்.டிக்கு தலைவர்கள் வழங்கிய புகழாரம், நினைவுத் துளிகள், என்.ஆர்.டியின் நினைவுகளாக, என்.ஆர்.டியின் அரிய புகைப்படங்கள் போன்றவையும் இடம் பெற்றிருக்கின்றன.

பகுப்பு:2013 தமிழ் நூல்கள்
பகுப்பு:தமிழ் வாழ்க்கை வரலாற்று நூல்கள்‎
முகமது சபி

**முகமது சபி** என்பவர் தமிழக எழுத்தாளர் மற்றும் கவிஞர். இவர் மின்னணு மற்றும் தொலைதொடர்புப் பொறியியலில் பட்டயப்படிப்பு படித்திருக்கிறார். சிற்றிதழ்களிலும், நாளேடுகளிலும் கவிதை, கட்டுரைகள் போன்றவைகளைத் தொடர்ச்சியாக எழுதி வருகிறார். சிறந்த மேடைப்பேச்சாளர். தேனி தென்தேன் தமிழ்ச்சங்கத்தின் ஒருங்கிணைப்பாளராகவும், டி.ஐ.எம்.எஸ். மாற்று மருத்துவ அறக்கட்டளையின் தலைவராகவும் பணியாற்றி வருகிறார்.

## எழுதியுள்ள நூல்கள்
என். ஆர். டி. தேனியில் ஒரு தியாக வரலாறு

பகுப்பு: தேனி மாவட்ட எழுத்தாளர்கள்
பகுப்பு: தமிழக எழுத்தாளர்கள்
ஔவையார்

[thumb|right|[மெரினா கடற்கரையில் நிறுவப்பட்ட  சிலை]]
**ஔவையார்** நன்கு அறிமுகமான ஒரு பெண் புலவர். *ஔவையார்* என்னும் பெயர் கொண்ட புலவர்கள் பலர் இருந்தனர். நூலமைதி, தமிழ்நடை, தொடர்புடையோர் முதலானவற்றைக் கருத்தில் கொண்டு வரலாற்று நோக்கில் பார்க்கும்போது அவர்கள் வெவ்வேறு காலத்தில் வாழ்ந்தவர்கள் என்பது புலனாகும்.

## காலந்தோறும் ஔவையார்
ஔவையார் என்ற பெயர் பல காலகட்டங்களில் வாழ்ந்த பல பெண் அறிஞர்களைக் குறிக்கிறது. சங்க காலம் முதற்கொண்டு இது வரை ஆறு ஔவையார்கள் இருந்ததைப் பாகுபடுத்திக் காணமுடிகிறது:
* ஔவையார், சங்ககாலப் புலவர்
*  ஔவையார், அங்கவை சங்கவைக்கு மணம் முடித்து வைத்தவர்
* ஔவையார், அறநூல் புலவர்
* ஔவையார், நூல் புலவர்
* ஔவையார், கதையில் வரும் புலவர்
* ஔவையார், சிற்றிலக்கியப் புலவர்

சங்க கால புலவர் ஒளவை அதியமான் காலத்தில் வாழ்ந்தவர், அக்காலத்தில் வாழ்ந்தவரே கபிலர், கபிலரின் நண்பனான பாரியின் மகள்களான அங்கவை, சங்கவை இருவரின் திருமணத்திற்கு முயற்சி மேற்கொண்டவர்கள் அவ்வையும், கபிலரும் ஆவர்.

அன்றியும் ஔவையார் நூல்கள் பட்டியலில் வரும் பல நூல்கள் பெயரளவிலேயே காணப்படுகின்றன. அவை

:கல்வியொழுக்கம்
:நன்னூற்கோவை
:நான்மணிக்கோவை
:நான்மணி மாலை
:அருந்தமிழ் மாலை
:தரிசனப்பத்து
:பிடக நிகண்டு

## ஔவையார் 6 பேர், காலவரிசை:

## [[சங்க காலப் புலவர்கள்|சங்ககால]] ஔவையார்

[thumb|ஔவையாருக்கு [அதியமான் நெடுமான் அஞ்சி|அதியமான் அரிய நெல்லிக்கனி வழங்கியதைச் சித்தரிக்கும் சிலை]]
சங்ககால ஔவையார் நம் கற்பனையில் உள்ளவர் போல **முதுமைக் கோலத்தவர் அல்லர். இளமை ததும்பும் விறலி**. இவர் பாடிய 59 பாடல்கள் சங்கநூல்களில் இடம்பெற்றுள்ளன. அகநானூறு, குறுந்தொகை, நற்றிணை, புறநானூறு ஆகிய தொகுப்பு நூல்களில் அவை உள்ளன. சங்கப்புலவர் பாடல்தொகை வரிசையில் இவர் 9-ஆம் இடம் பெற்றுள்ளார். ஔவை சங்க காலப் புலவர்களில் சிறந்தவர்.

## அறநூல் புலவர் ஔவையார்
நீதி இலக்கிய காலத்து ஔவையார் எழுதிய ஆத்திசூடி, கொன்றை வேந்தன், மூதுரை போன்றவை உலகுக்கு நற்கருத்தைக் கூறி மக்களை நலமுடன் வாழ செய்கின்றன.

## ஒளவை என்ற சொல்லின் பொருள்
ஔவை அல்லது அவ்வை என்ற சொல் "அவ்வா" என்ற சொல்லின் திரிபாக இருக்கலாம் என்ற கருத்து பலரிடம் நிலவுகின்றது.
ஒளவை என்பது மூதாட்டி அல்லது தவப்பெண் என்ற கருத்தை உடையது என்று  பழந்தமிழ் அகராதி கூறும்.
பிற்காலத்தில் ஒளவை என்ற சொல், ஆண்டு மற்றும் அறிவு என்பவற்றில் முதிர்ச்சி அடைந்தவர்களைக் குறிக்கும் சொல்லாக விளங்கி்ற்றுப் போலும்.

## மேற்கோள்கள்

## வெளி இணைப்புகள்

* யூனிகோடு தமிழில் ஔவையார் படைப்புகள் 
* Tamilnation.org தளத்தில் உள்ள குறிப்பு

பகுப்பு:சங்கத் தமிழ்ப் பெண் புலவர்கள்
பகுப்பு:தமிழ்ப் புலவர்கள்
பகுப்பு:தமிழ் மெய்யியலாளர்கள்
மகா சதாசிவ மூர்த்தி

சிவபெருமான் இருபத்தி ஐந்து தலைகளும், ஐம்பது கைகளையும் கொண்ட திருக்கோலம்  **மகா சதாசிவ மூர்த்தி** என்று அழைக்கப்படுகிறது. இத்திருவுருவம் சிவனது அறுபத்து நான்கு திருக்கோலங்களில் ஒன்றாகும்.

## திருவுருவக் காரணம்

மகா சதாசிவ மூர்த்தி கைலையில் உள்ளார். இவரைச் சுற்றி, இருபத்தி ஐந்து மூர்த்திகளும் இருப்பதாகவும், ருத்ரர்களும், சித்தர்களும், முனிவர்களும் வணங்கக்கூடியவராகவும் இருக்கிறார்.

## தரிசன இடங்கள்
இந்த மகா சதாசிவ மூர்த்தி வடிவம் கோயில்களில் சிலை வடிவில் காணப்படுவதில்லை. பெரும்பாலும் கோயில் கோபுரங்களில் சுதை வடிவில் காணப்படுகின்றன.

மதுரை மீனாட்சி சுந்தரேசுவரர் கோயிலின் அங்கயற்கண்ணி அம்மையின் கிழக்கு முதற் கோபுரத்திலும், காஞ்சிபுரம் கரகரேசுவர்ர் கோயிலின் விமானம், வைத்தீசுவரன் கோயில் கோபுரம், தில்லைக் கோயில் கோபுரம் ஆகியவற்றில் சுதை வடிவில் மகா சதாசிவ மூர்த்தி வடிவம் காணப்படுகிறது.

## மேலும் காண்க
* சிவன்
* சைவ சமயம்

## மேற்கோள்கள்

பகுப்பு:சிவ உருவத்திருமேனிகள்
சுகாசன மூர்த்தி

**சுகாசன மூர்த்தி** என்பது சிவ வடிவங்களில் ஒன்றாகும்.இது உமாதேவியாருக்கு சிவபெருமான் சிவாகமங்களின் பொருளினை விளக்கிய திருவுருவம் ஆகும்.   இது சிவனின் அறுபத்து நான்கு திருமேனிகளுள் ஒன்றாகும்.

## சொல்லிலக்கணம்
சுகாசனம் என்பது சுவத்திகம், கோமுகம், பதுமம், வீரம், கேசரி, பத்திரம், முக்தம், மயூரம், சுகம் என்ற ஒன்பது வகையான ஆசனங்களில் ஒன்றாகும்.  

## வேறு பெயர்கள்
நல்லிருக்கை நாதர்

## தோற்றம்
சுகாசனர் வடிவத்தில் இடக்காலை மடக்கிவைத்து, வலக்காலை தொங்கவிட்டு சிவபெருமான் அமர்ந்திருக்கிறார். 

### வகைகள்
* உமாசகித சுகாசனர்
* உமா மகேசுவர சுகாசனர்
* சோமாஸ்கந்த சுகாசனர்

## உருவக் காரணம்
சிவபெருமான் சுகாசன நிலையில் சிவாகமங்களின்   உண்மைகளையும் ,  விளக்கங்களையும், ஐவகை  பந்த பாசங்களின்  நிலையையும், அவற்றை நீக்கினால் கிடைக்கும்  நன்மைகளையும், சிவாகமங்கள்  பற்றிய அனைத்து வினாக்களுக்கும் உமாதேவியாருக்கு விளக்கிய திருக்கோலமாகும். 

## கோயில்கள்
* சுவேதாரண்யேசுவர் கோயில் திருவெண்காடு,திட்டக்குடி சிவாலயத்திலும்.

## மேலும் காண்க
* சிவன்
* சைவ சமயம்

## மேற்கோள்கள்

பகுப்பு:சிவ உருவத்திருமேனிகள்
தொங்கவிடப்பட்ட காப்பி

**தொங்கவிடப்பட்ட காப்பி** என்பது ஒருவர் காப்பி வாங்கும் போது தெரியாத இன்னுமொருவரின் காப்பிக்காக ஈகையாக பணம் செலுத்துவது ஆகும்.  பெரும்பாலும் தாம் பணம் செலுத்தி காப்பி வாங்க முடியாதவர்கள் அந்த உணவகத்து வந்து கேட்டால் அவர்களுக்கு அந்தக் காப்பி இலவசமாக வழங்கப்படும்.  இந்த வழக்கம் இத்தாலியில் 2008 அளவில் தொடங்கி தற்போது சமூக வலைத்தளங்கள் ஊடாக பல நாடுகளில் பரவி உள்ளது.  காப்பி மட்டும் இல்லாமல் பிற உணவுகளை இவ்வாறு முன்னதாக பணம் செலுத்தும் வழக்கமும் பெருகி வருகிறது.

உணவு இல்லாதவர்களுக்கு காப்பி ஒரு ஊட்டச்சத்து உணவு இல்லை என்றும், சிலர் ஏமாற்றி இலவசமாக இவற்றைப் பெற முடியும் என்றும் இந்த வழக்கத்தை சிலர் விமர்சித்து உள்ளார்கள்.  பெரும் வணிக நிறுவனங்கள் இதை நடைமுறைப்படுத்துவது அவர்களின் வணிகத்துக்குப் பலன் சேர்க்கும் ஒரு செயற்பாடே என்றும் விமர்சித்துள்ளார்கள்.  

## வெளி இணைப்புகள்
* ‘Suspended Coffee’ movement comes to Ontario

பகுப்பு:ஈகை
பகுப்பு:சமூக சேவை
அனுஷ்கா சர்மா

**அனுஷ்கா சர்மா** (பிறப்பு: 1 மே 1988) இந்தித் திரைப்பட, விளம்பர நடிகை ஆவார். இவர் 2008 ஆம் ஆண்டு வெளிவந்த *ரப் நே பனா தி ஜோடி* திரைப்படத்தின் மூலம் திரையுலகிற்கு அறிமுகமானார்.

## ஆரம்ப  வாழ்க்கை

அனுஷ்காவின் தந்தை கலோனல் அஜய் ஒரு இராணுவ அதிகாரி மற்றும் அவரது தாய் ஆஷமா இல்லதரசி ஆவார். ஆரம்ப கல்வியை இராணுவ பாடசாலையில் பயின்ற ஷர்மா பெங்களூரில் உள்ள மவிண்ட் கார்மல் கல்லூரியில் கலைத்துறையில் பட்டத்தினை பெற்றார். பின்னர் வடிவழகு துறையில் ஈடுபட மும்பைக்கு சென்றார்.

அனுஷ்கா இந்தியத் துடுப்பாட்ட வீரர் விராட் கோலியை 2017 திசம்பர் 11 இல் இத்தாலியில் திருமணம் புரிந்து கொண்டார்.

## திரைப்பட வரலாறு

## மேற்கோள்கள்

பகுப்பு:இந்தித் திரைப்பட நடிகைகள்
பகுப்பு:1988 பிறப்புகள்
பகுப்பு:வாழும் மக்கள்
சங்கப்புலவர் பாடல்தொகை வரிசை

சங்க இலக்கிப் பாடல்களாக இன்று கிடைத்துள்ளவை 2381 பாடல்கள். 3 முதல் 782 வரையில் அடிகளைக் கொண்டனவாக அவை அமைந்துள்ளன. இந்த 2381-ல் ஆசிரியர் பெயர் காணப்படாத பாடல்கள் 102. எஞ்சிய 2279 பாடல்களைப் பாடிய புலவர்களின் எண்ணிக்கை சு. வையாபுரிப்பிள்ளை கணிப்புப்படி 473. ஒவ்வொரு புலவரும் பாடிய பாடல்களின் எண்ணிக்கையை மையமாகக் கொண்டு வரிசைப்படுத்திக் காண்பதே இந்தத் தொகுப்பு.
## 100 பாடல்களுக்குக் குறையாமல் பாடிய புலவர்கள்
# 235 பாடல் - கபிலர்
# 127 பாடல் - அம்மூவனார்
# 110 பாடல் - ஓரம்போகியார்
# 105 பாடல் - பேயனார்
# 103 பாடல் - ஓதலாந்தையார்

## 50 பாடல்களுக்குக் குறையாமல் பாடிய புலவர்கள்
# 85 பாடல் - பரணர்
# 79 பாடல் - மருதன் இளநாகனார்
# 68 பாடல் - பாலை பாடிய பெருங்கடுங்கோ
# 59 பாடல் - ஔவையார் (சங்ககாலம்)

## 20 பாடல்களுக்குக் குறையாமல் பாடிய புலவர்கள்
# 40 பாடல் - நல்லந்துவனார்
# 37 பாடல் - நக்கீரர்
# 35 பாடல் - உலோச்சனார்
# 30 பாடல் - மாமூலனார்
# 22 பாடல் - கயமனார்
# 21 பாடல் - பெருங்குன்றூர் கிழார்
# 20 பாடல் - பேரிசாத்தனார்

## 20-க்கும் குறைந்த பாடல்கள் பாடிய புலவர்கள்

# 18 பாடல் - 2 பேர்
# 17 பாடல் - 2 பேர்
# 16 பாடல் - ஒருவர்
# 14 பாடல் - ஒருவர்
# 13 பாடல் - 4 பேர்
# 12 பாடல் - 2 பேர்
# 11 பாடல் - 4 பேர்
# 10 பாடல் - 8 பேர்
# 9 பாடல் - 4 பேர்
# 8 பாடல் - 7 பேர்
# 7 பாடல் - 7 பேர்
# 6 பாடல் - 8 பேர்
# 5 பாடல் - 12 பேர்
# 4 பாடல் - 15 பேர்
# 3 பாடல் - 26 பேர்
# 2 பாடல் - 61 பேர்
# ஒரு பாடல் - 293 பேர்

## கருவி நூல்
* சு. வையாபுரிப்பிள்ளை, சங்க இலக்கியம், பாட்டும் தொகையும், பாரி நிலையம் வெளியீடு, முதல் பதிப்பு 1940, இரண்டாமு பதிப்பு 1967

பகுப்பு:சங்கப் புலவர்கள்